|  |  |
| --- | --- |
| **Cesu novada gerbonis Grey small** | **Latvijas Republika**  |
| **CĒSU NOVADA PAŠVALDĪBA**  |
| Reģ. Nr. 90000031048, adrese Bērzaines iela 5, Cēsis, Cēsu novads, LV-4101 tālrunis 64161800, fakss 64161801, e-pasts: iac@dome.cesis.lv  |
| [www.cesis.lv](http://www.cesis.lv) |

Apstiprinu:

Cēsu novada domes priekšsēdētājs

G.Šķenders

Konkursa

 „Cēsu suvenīrs”

nolikums

Cēsīs

10. 05.2013. Nr. 22

**1. VISPĀRĪGĀ INFORMĀCIJA**

1.1. Konkursu „Cēsu suvenīrs” (turpmāk – Konkurss) rīko: Cēsu novada pašvaldība (adrese Bērzaines iela 5, Cēsis, Cēsu novads, LV-4101, Reģ. Nr. 90000031048).

1.2. Konkursa mērķis: veicināt Cēsu suvenīru oriģinālideju radīšanu un attīstīšanu.

1.3. Konkursa priekšmets: Cēsu, Cēsu novada reprezentējošs suvenīru komplekts, kas noformēts ar pilsētas un novada tēlam atbilstošu attēlu vai simboliku, trijām cenu kategorijām (turpmāk tekstā – Piedāvājums).

1.4. Piedāvājumam jābūt oriģinālam, jāatšķiras no citu Latvijas pilsētu un novadu suvenīriem un jāatbilst vispārpieņemtajām ētiskajām normām.

1.5. Piedāvājums sastāv no :

 1.5.1. suvenīra noformējumam izmantojamā attēla vai simbola;

 1.5.2. vismaz viena noformēta suvenīra cenu kategorijai robežās no 0,01Ls-5,00Ls;

 1.5.3. vismaz viena noformēta suvenīra cenu kategorijai robežās no 5,01Ls – 10,00Ls;

 1.5.4. vismaz viena noformēta suvenīra cenu kategorijai robežās no 10,01Ls – 15,00Ls.

1.6. Piedāvājuma noformējumā izmantojamā tematika – Cēsu kultūrvēsture, tūrisma objekti, simboli (lukturis, Cēsu viduslaiku pils, melnie gulbji, karoga krāsas, Cēsu panorāma, Cēsu logo.).

1.7. Konkursā var piedalīties: jebkura juridiska vai fiziska persona, vai šo personu grupa (turpmāk tekstā - Pretendents), kas iesniegusi pieteikumu dalībai konkursā atbilstoši šī konkursa Nolikuma (turpmāk tekstā – Nolikums) noteikumiem.

1.8. Godalgoto vietu ieņemšanas gadījumā pretendentam jābūt spējīgam realizēt pašvaldības pasūtījumu par atsevišķu suvenīru vai suvenīru komplektu izgatavošanu atbilstoši iesniegtajam Piedāvājumam pašvaldības reprezentācijas vajadzībām.

1.8. Ar konkursa Nolikumu var iepazīties:

1.8.1. Cēsu novada pašvaldības mājas lapā [www.cesis.lv](http://www.cesis.lv) sadaļā Pašvaldība/Vakances, konkursi, izsoles.

1.8.2. Cēsu novada pašvaldības Apmeklētāju apkalpošanas centrā Bērzaines ielā 5, Cēsīs, Cēsu novadā.

1.9. Papildus informāciju par konkursa norisi iespējams saņemt, zvanot pa tālruni 64121677; (kontaktpersona – Ance Saulīte) vai e-pastu ance.saulite@dome.cesis.lv.

**2. KONKURSA PIEDĀVĀJUMA IESNIEGŠANAS KĀRTĪBA UN TERMIŅI**

2.1. Pretendentam Piedāvājumā jāiesniedz suvenīru paraugu komplekts ar vismaz vienu izgatavotu suvenīra paraugu katrā no cenu kategorijām ar Nolikumam atbilstošu noformējumu, pievienojot aizpildītu „Pieteikuma anketa” (Nolikuma 1. pielikums) ar ziņām par iesniegto Piedāvājumu.

2.2.Konkursa Piedāvājumu var iesniegt no **2013. gada 13. maija līdz 2013. gada 31.** **maijam** **plkst. 16:00** Cēsu novada pašvaldības Apmeklētāju apkalpošanas centrā Bērzaines ielā 5, Cēsīs, Cēsu novadā.

2.3. Pretendentu iesniegtie Piedāvājumi tiek reģistrēti iesniegšanas secībā.

**3. KONKURSA PIEDĀVĀJUMU VĒRTĒŠANA UN APBALVOŠANA**

3.1. Konkursam iesniegtie Piedāvājumi no **2013. gada 1. jūnija līdz 10. jūnijam (10 dienas)** būs pieejami apskatei un vērtēšanai Tūrisma informācijas centrā, Pils laukumā 9, Cēsīs.

3.2. Konkursam iesniegtos Pretendentu Piedāvājumus izvērtēs un uzvarētājus noteiks

3.2.1. Vērtēšanas komisija.

3.2.2. Iedzīvotāju balsojums.

3.4. Vērtēšanas komisijas vērtēšanaskritēriji:

|  |  |
| --- | --- |
| **Vērtēšanas kritērijs** | **Maksimālais punktu skaits** |
| Suvenīra atbilstība konkursa prasībām un tematikai | 25 |
| Suvenīra mākslinieciskā un izpildījuma kvalitāte | 30 |
| Suvenīra oriģinalitāte, atšķirīga pieeja suvenīru standartrisinājumiem | 25 |
| Suvenīra noformējuma un izmantojamā simbola atbilstība pilsētas tēlam | 20 |

3.5. Kopējais Konkursa balvu fonds - 500,00 LVL.

3.6. Pretendenti, kurus Vērtēšanas komisija atzīst par uzvarētājiem, saņem naudas balvu - pirmā vieta – 250,00 LVL, otrā vieta – 150,00 LVL, trešā vieta – 100,00 LVL.Naudas balvās ir iekļauti visi nodokļi.

3.7. Iedzīvotāju balsojums tiek īstenots nenorādot autora vārdu:

3.7.1. Tūrisma informācijas centrā, Pils laukumā 9, Cēsīs, apmeklētājiem klātienē, balsojot par iesniegtajiem suvenīru komplekta paraugiem;

3.7.2. Elektroniski sociālajā portālā [www.facebook.com//visitcesis.latvia](http://www.facebook.com//visitcesis.latvia) ar „Like” atzīmējot labāko suvenīru komplekta parauga fotoattēlu.

3.8. Pēc iedzīvotāju balsojuma tiks noteikti trīs Pretendentu iesniegtie Piedāvājumi ar lielāko kopējo balsu skaitu, summējot 3.8.1. un 3.8.2. punktos minēto balsojumu rezultātus.

3.9. Trīs Pretendentu Piedāvājumiem ar lielāko iedzīvotāju balsu skaitu tiks piešķirtas veicināšanas balvas.

3.10. Konkursa uzvarētāji par rezultātiem tiks informēti līdz 2013.gada 11. maijam rakstiski, nosūtot informāciju uz e-pastu vai faksu, un telefoniski.

3.11. Konkursa laureāti tiks apbalvoti no 2013. gada 12. jūnija līdz 14. jūnijam (laiks un vieta tiks paziņoti).

3.12. Pēc konkursa, sākot ar 17. jūniju, Pretendents iesniegto suvenīru paraugu (-us), izņemot godalgotos suvenīrus, var saņemt atpakaļ (adrese).

**4. VĒRTĒŠANAS KOMISIJAS KOMPETENCE**

4.1. Vērtēšanas komisiju izveido ar Cēsu novada domes priekšsēdētāja rīkojumu un sasauc pēc vajadzības.

4.2. Vērtēšanas komisijaiesniegtos Piedāvājumus vērtēs, vadoties pēc 3.4. punktā norādītajiem kritērijiem.

4.3. Katrs vērtēšanas komisijas loceklis vērtē iesniegto Piedāvājumu, piešķirot noteiktu punktu skaitu (maksimālais punktu skaits - 100). Par Konkursa uzvarētājiem tiek atzīti Piedāvājumi, kas Vērtēšanas komisijas kopvērtējumā saņēmuši augstāko punktu skaitu.

4.4. Vērtēšanas komisija ir tiesīga nepieciešamības gadījumā nepiešķirt kādu vietu vai piešķirt vairākas vietas.

4.5. Vērtēšanas komisijas dokumenti glabājas pie sabiedrisko attiecību speciālista.

**5. PRETENDENTU TIESĪBAS UN PIENĀKUMI**

5.1. Pretendenta iesniegts konkursa Piedāvājums nozīmē pilnīgu konkursa noteikumu pieņemšanu.

5.2. Līdz konkursa piedāvājumu iesniegšanas termiņa beigām jebkurš dalībnieks var pārveidot vai atsaukt savu piedāvājumu.

5.3. Katrs pretendents var iesniegt vairākus piedāvājumus.

1.pielikums

Konkursa “Cēsu suvenīrs” nolikumam

**PIETEIKUMA ANKETA**

konkursam „Cēsu suvenīrs”

KONKURSA PIEDĀVĀJUMA IESNIEDZĒJS:

|  |  |
| --- | --- |
| Vārds, uzvārds |  |
| Adrese |  |
| Tālrunis kontaktiem |  |

PAMATOJUMS SUVENĪRA NOFORMĒJUMĀ IZMANTOTĀ GRAFISKĀ ATTĒLA VAI SIMBOLA IZVĒLEI

|  |
| --- |
|  |

PIETEIKUMA (SUVENĪRA) KOMPLEKTA SASTĀVS, APTUVENĀ IESPĒJAMĀ KOMPLEKTA PRIEKŠMETU CENA, RAŽOŠANAS IESPĒJU ĪSS RAKSTUROJUMS:

|  |
| --- |
|  |

PARAKSTS \_\_\_\_\_\_\_\_\_\_\_\_\_\_\_\_\_\_\_\_\_\_\_

DATUMS \_\_\_\_\_\_\_\_\_\_\_\_\_\_\_\_\_\_\_\_\_\_\_